વેરા વસૂલાતમાં માત્ર નોટિસ ઈસ્યુ કરીને પાલિકા દ્વારા આજદિન સુધી કામ ચલાવાતું હતું પરંતુ હવે આ વસૂલાત માટે કડક કાર્યવાહી કરવાનો પાલિકા સત્તાધિશોએ નિર્ણય લીધો છે. તેના ભાગરૂપે હાલ 15000 મિલકતદારોને બાકી વેરો ભરી જવા માટે નોટીસ મોકલી દેવામાં આવી છે. અત્રે ઉલ્લેખનીય છે કે 11000 જેટલી નોટીસ મકાનમાલિકો અને 4000 જેટલી નોટીસ દુકાનદારોને આપવામાં આવી છે. અત્યાર સુધીમાં ગત વર્ષના બાકી વેરા સાથે પાલિકા દ્વારા માત્ર 62 ટકા એટલે કે સાડા સાત કરોડની જ રિકવરી કરાઈ છે. જ્યારે ડિમાન્ડ 12 કરોડની છે.